207. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ-ΓΕΩΡΓΙΑΣΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Α9/οικ/32508/2512 της 18 Μαρτ./31 Μαΐου 2001 (ΦΕΚ Β΄  664) Ταξινόμηση ΦΙΧ αυτ/των σε μη κατά κύριο επάγγελμα αγρότες. «Άρθρο 1 Άδεια κυκλοφορίας ενός φορτηγού ιδιωτικής χρήσης αυτοκινήτου μικτού βάρους μέχρι 2.500 χιλιόγραμμων ή 1.300 χιλιόγραμμων ωφέλιμου φορτίου, χορηγείται σε κάθε φυσικό πρόσωπο που δεν χαρακτηρίζεται κατά κύριο επάγγελμα αγρότης, εφόσον το πρόσωπο αυτό αποκτά και δηλώνει αρμοδίως γεωργικό εισόδημα από οποιαδήποτε γεωργική δραστηριότητα. Άρθρο 2 Για τη χορήγηση της άδειας κυκλοφορίας από τις αρμόδιες υπηρεσίες Μεταφορών και Επικοινωνιών των Νομαρχιακών Αυτοδιοικήσεων της χώρας ο αιτών: α) προσκομίζει το εκκαθαριστικό σημείωμα του φόρου εισοδήματος του προηγούμενου έτους, από το οποίο πρέπει να προκύπτει δήλωση γεωργικού εισοδήματος (Μετά τη σελ. 242,89588) Σελ. 242,89589 Τεύχος -Σελ.  Φορτηγά αυτοκίνητα 21.Ε.δ.206-207 β) υποβάλλει υπεύθυνη δήλωση του Ν.1599/1986 ότι δεν έχει αποκτήσει αυτοκίνητο της κατηγορίας αυτής γ) καταβάλλει ολόκληρη την υπέρ του δημοσίου εισφορά εφάπαξ, όπως ισχύει κάθε φορά. Άρθρο 3 (Προστίθεται εδάφ. γγ στο τέλος της περίπτ. α΄ παρ. 2 Κεφ. Γ΄ της με αριθ. Α2/29542/5347/1991 Απόφ. Υπ. Μεταφορών και Επικοινωνιών, ανωτ. αριθ. 167). Για την απλούστευση των διαδικασιών και τη σύντμηση των προθεσμιών ως προς τη χορήγηση, ανανέωση, μεταβίβαση κλπ. αδειών κυκλοφορίας αγροτικών φορτηγών αυτοκινήτων και λοιπές διατάξεις, βλ. την με αριθ.ΔΙΑΔΠ/18801/5-17 Σεπτ. 2001 (ΦΕΚ Β 1200) Αποφ. Υπ. Εσωτερικών, Δημ. Διοίκησης και Αποκέντρωσης – Οικονομικών – Γεωργίας – Υγείας και Πρόνοιας - Μεταφορών και Επικοινωνιών, ανωτ. σελ. 16,229. 